|  |  |
| --- | --- |
| Puudutatud isikud ja asutused vastavalt nimekirjale  |  26.08.2025 nr 5-1/6/2025-5  |

**Alliku küla Jõekääru tee 2 ja 4 katastriüksuse ja lähiala detailplaneeringu algatamise teade**

Saue Vallavalitsus algatas 21.06.2025. aasta korraldusega nr 671 Alliku külas Jõekääru tee 2 (72701:002:1517, pindalaga 5920 m², elamumaa 100%) ja Jõekääru tee 4 (72701:002:1518, pindalaga 5546 m2, elamumaa 100%) katastriüksuste ja lähiala detailplaneeringu.

Detailplaneeringu koostamise eesmärgiks on jagada Jõekääru tee 2 ja 4 katastriüksused viieks elamu, üheks transpordi- ja kaheks üldkasutatavaks maaks. Elamumaa kruntidele määratakse ehitusõigus viie üksikelamu ja abihoonete püstitamiseks. Transpordimaa katastriüksus kavandatakse juurdepääsutee rajamiseks. Üldkasutatava maa katastriüksused on kavandatud haljasaladeks.

Jõekääru tee 2 ja 4 katastriüksused asuvad Alliku külas, Saue vallas. Planeeritud ala piirneb põhjast hoonestatud ja lõunast hoonestamata elamumaadega, idast maatulundusmaaga ning läänest 11185 Hüüru-Alliku-Saue tee L3 transpordimaaga. Jõekääru tee 2 ja 4 katastriüksused on hoonestamata. Katastriüksused asuvad osaliselt Vääna jõe kalda piiranguvööndis ning Hüüru–Alliku–Saue maantee kaitsevööndis. Planeeringualal puudub tehniline infrastruktuur, väiksel maa-alal paiknevad elektrimaakaabelliin ning elektripaigaldise kaitsevöönd.

Detailplaneeringu koostamisel tekkivate uuringute ja analüüside vajadus selgub planeeringu menetluse käigus.

Saue valla üldplaneeringu kohaselt asub detailplaneeringuks taotletav maa-ala tiheasustusalas
ning planeeritava maa-ala maakasutuse juhtotstarbeks on määratud pere- ja ridaelamumaa. Detailplaneeringu algatamise eesmärk on kooskõlas Saue valla üldplaneeringus toodud nõuetega. Detailplaneeringu algatamise korraldusega saab tutvuda Saue valla veebilehel: <https://sauevald.ee/detailplaneeringud/algatatud2025>

Lugupidamisega

(allkirjastatud digitaalselt)

Karel Tummeltau

planeeringute spetsialist

Lisa:

1. Detailplaneeringu algatamise korraldus nr 671
2. Eskiisettepanek
3. Situatsiooniskeem
4. Tugiplaan

Karel Tummeltau

+372 5307 1229 karel.tummeltau@sauevald.ee